**Előterjesztés**

**pályázati önrész módosításához**

A településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés (VP-6-7.4.1.1-16) pályázat kiírása több ízben módosult, ennek megfelelően többször módosítva lett a beadásra váró pályázat elszámolható költségekre vonatkozó tartalma is. A pályázati döntés felülbírálta a támogatható költségek körét, így valamelyest csökkent a támogatás összege. A megállapított támogatásnak megfelelően kell a döntést meghozni. A teljes költség meghagyása mellett így csökken a támogatás mértéke és nő az önerő 863.280.-Ft-tal. Ezzel kell határozati formába öntve a 2016-os határozatot módosítani:

Határozati javaslat:

Kesztölc község Önkormányzat Képviselő-testületének /2017. (XI.29.) határozata a „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés (VP-6-7.4.1.1-16)” pályázat önrészéről

Kesztölc Község Önkormányzata módosítja a „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” (VP-6-7.4.1.1-16) elnyert pályázati projektről szóló 73/2016.(IV.27.) határozatának elszámolható költség, önerő és igényelt támogatás sorait a következőkre:

Elszámolható költség: 42.612.359.- Ft,

Önerő: 11.516.373.-Ft.

Az igényelt támogatás összege: 31.959.266.-Ft.

Felelős: Vöröskői István polgármester

Határidő: folyamatos

Kesztölc, 2017. november 27.

 Vöröskői István

 polgármester